google/wiki40b huggingface dataset:
Ján Havlík

Životopis

Ján Havlík sa narodil ako najstarší zo štyroch detí. Rodina bola veľmi chudobná. Jeho rodičia boli veriaci ľudia, ovplyvnila ho aj jeho teta Angela, ktorá bola rehoľníčkou. Janko chodil osem kilometrov pešo do školy v Holíči.
V roku 1943 sa v Banskej Bystrici stal žiakom apoštolskej školy Misijnej spoločnosti sv. Vincenta z Pauly. Pri povstaní v auguste 1944 boli žiaci najprv premiestnení do Trnavy, potom odišli domov. Po skončení vojny sa Janko vrátil do Banskej Bystrice, aby dokončil štúdium . V máji 1949 zložil maturitu.
O rok neskôr, v máji 1950, bol Havlík spolu s ostatnými novicmi násilne odvezený z apoštolskej školy do „preškoľovacieho ústavu“ v obci Kostolná. Nasledovali nútené práce pri stavbe Priehrady mládeže v Nosiciach, kde musel zostať do augusta 1950. Našiel si potom podnájom v Nitre a popri zamestnaní pokračoval v štúdiu teológie.
Dňa 29. októbra 1951 vtrhli do podnájmu ozbrojené sily ŠtB, Havlík a jeho spolubývajúci boli zatknutí. Vo vyšetrovacej väzbe, kde bol podrobený mučeniu, zostal 15 mesiacov. Vo februári 1953 bol v Nitre v rámci procesu Štefan Krištín a spol. odsúdený za vlastizradu na 10 rokov väzenia. Bol prevezený do pracovného tábora Rovnosť pri Jáchymove, kde pracoval v uránových baniach.
V závere leta 1958 bol obžalovaný druhýkrát pre misijnú službu spoluväzňom. Čakala ho vyšetrovacia väzba v Ruzyni. Pri súdnom procese mu trest bol navýšený o ďalší rok. Jeho zdravotný stav bol však už v roku 1960 natoľko zlý, že musel byť prevezený do väzenskej nemocnice vo Valdiciach. Po niekoľkých mesiacoch bol premiestnený do väzenskej nemocnice v Ilave. V októbri 1962 bol síce prepustený na slobodu, ale s podlomeným zdravím, na ktorom sa vážne podpísalo fyzické trápenie i psychické stresy.
Zomrel na Vianoce v roku 1965 vo veku 37 rokov.
Eymoutiers (obec)

Poloha

Obec má rozlohu 70,22 km². Najvyšší bod je položený 758 m n. m. a najnižší bod 316 m n. m.

Obyvateľstvo

Počet obyvateľov obce je 2 046 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bardouville

Poloha

Obec má rozlohu 8,61 km². Najvyšší bod je položený 68 m n. m. a najnižší bod 1 m n. m.

Obyvateľstvo

Počet obyvateľov obce je 672 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Larchamp (Orne)

Poloha

Obec má rozlohu 8,41 km². Najvyšší bod je položený 301 m n. m. a najnižší bod 211 m n. m.

Obyvateľstvo

Počet obyvateľov obce je 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ponematológia

Ponematológia je veda o tvorbe a tvorivosti s akcentom na výskum schopnosti dokončiť. Výraz ponematológia označuje to isté, čo výraz kreatológia, avšak vyzdvihuje aspekt zavřšenia, dotiahnutia diela, práce, námahy (po gr. ponos) do konca, do podoby výsledku vynakladania námahy, úsilia (gr. ponema) .
Stratego

História

Hra je často prirovnávaná k tradičnej čínskej hre Džungľa, pretože obe hry majú veľa spoločných vlastností. Najväčší rozdiel medzi týmito hrami je, že v Džungli niesu hodnoty hracích kameňov skryté a počiatočné postavenie na hracej doske je pevne dané.
Predchodcom Stratego je hra L'Attaque z roku 1909, ktorá ma veľmi podobné pravidlá.

Pravidlá

Obaja hráči majú k dispozícii 40 hracích kameňov, ktoré na začiatku hry ľubovolne rozostavia do štyroch zadných rád hracej dosky tak, aby obraz na každom hracom kameni bol otočený k vlastnému hráčovi. Po rozostavení kameňov hráči striedavo vykonávajú jednotlivé ťahy.
V priebehu hry je možné pohybovať ktorýmkoľvek kameňom, okrem bomby (mínového poľa) a vlajky. Kamene sa pohybujú o jedno pole v kotormkoľvek smere (i šikmo), ale vlastné kamene sa nesmú preskakovať. Výnimkou je prieskumník, ktorý sa môže pohybovať o ľubovolný počet volných polí v ortogonálnom smere.
Coust

Poloha

Obec má rozlohu 21,89 km². Najvyšší bod je položený 247 m n. m. a najnižší bod 153 m n. m.

Obyvateľstvo

Počet obyvateľov obce je 455 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Souspierre

Poloha

Obec má rozlohu 5,25 km². Najvyšší bod je položený 635 m n. m. a najnižší bod 228 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strabón

Strabón (starogr. Στράβων – Strabón); (* 64 pred Kr./63 pred Kr. – †  cca 24) bol starogrécky historik, geograf a filozof.

Život

Strabón sa narodil vo vplyvnej rodine z Amaseie v Ponte (dnes mesto Amasya v Turecku) v meste o ktorom povedal, že je vzdialené približne 75 km od Čierneho mora. Pontos v tom období padol do vlády Rímskej ríše a aj keď bol Strabón politickým zástancom rímskeho imperializmu, patril, z matkinej strany, k prominentnej rodine, ktorej členovia zastávali významné pozície v režime ktorému vládol pontský kráľ Mithridates VI.
Jeho život charakterizovali rozsiahle cesty. Cestoval do Egypta, západne k pobrežiu Toskánska, južne do Etiópie, do Malej Ázie a časť života prežil v Ríme. Jeho cesty po Stredozemí a Blízkym Východom mali najmä vedecký účel. V tomto období boli populárne a uľahčoval to aj relatívny mier počas vlády cisára Augusta (27 pred Kr. – 14). V roku 44 pred Kr. sa presťahoval do Ríma, kde žil, študoval a písal minimálne do roku 31 pred Kr. V 29 pred Kr., na svojej ceste do Korintu (kde sa vtedy nachádzal Augustus), navštívil na niekoľko rokov ostrov Gyaros v Egejskom mori. Približne v 25 pred Kr. sa plavil po Níle až k ostrovu Philae. Po tomto období je o ňom iba málo zmienok a to až do roku 17, keď sa vrátil do Ríma aby dokončil svoje dielo Geographica.
Nie je presne známe, kedy svoje dielo dokončil, aj keď poznámky v diele naznačujú, že to bolo počas vlády cisára Tiberia. Niektorí označujú prvé návrhy približne v roku 7, ostatní približne v roku 18. Posledná datovaná poznámka je venovaná smrti kráľa Mauretánie Jubovi II. v roku 23 a hovorí, že zomrel „nedávno“. Za predpokladu, že „nedávno“ znamená v roku 23, prestal Strabón písať v tom roku alebo v roku 24, kedy zomrel.
Prvé veľké Strabónove dielo, historické nákresy Historica hypomnemata, napísal počas pobytu v Ríme (cca 20 pred Kr.) a sú v súčasnosti skoro celé stratené. Opisovali dejiny známeho sveta od dobytia Grécka Rimanmi, Strabón v diele citoval seba a ostatných autorov. Jediným dochovaným dokumentom je časť papyrusu, ktorá sa nachádza v Milánskej univerzitne. Presný dátum Strabónovej smrti nie je presne známy ale viaceré dátumy sa zhodujú, že zomrel krátko po roku 23.
Valerius Flaccus

Gaius Valerius Flaccus (zomrel okolo roku 90) bol rímsky epický básnik, ktorého tvorba spadá do strieborného obdobia rímskej literatúry. Jeho celé meno znie Gaius Valerius Flaccus Balbus Setinus.

Život

Kvôli nedostatku životopisných poznámok o Valeriovi Flaccovi u iných autoroch aj neexistujúcim autobiografickým zmienkám v jeho vlastnom diele o básnikovom živote nevieme prakticky nič. Tvoril počas vlády cisárov Vespasiana a Tita, ktorým venoval svoje dielo, epos Argonautica. Niektorí historici ho stotožňujú s básnikom, ktorého spomína Martialis ako svojho priateľa a rodáka z Paduy. Tomu nezodpovedá ale Valeriov cognomen Setinus, ktorý by poukazoval na pôvod z mesta Setia v Latiu, a tiež jeho príslušnosť ku kňazskému kolégiu quindecemvirov, ktorí mali na starosti Sibylské knihy, ktorá prezrádza, že musel patriť k pomerne zámožným obyvateľom Ríma. Martialov známy je naopak chudobný básnik ako on sám.
Jediný antický autor, ktorý sa konkrétne zmieňuje o Valeriovi Flaccovi, je Quintilianus, ktorý spomína jeho nedávnu smrť. Práve z tohto údaju sa usudzuje, že Valerius Flaccus zomrel okolo roku 90, kedy boli vydané Quintilianove Institutiones.

Dielo

Valeria Flacca poznáme ako autora jediného diela, epickej skladby Argonautica, ktorej názov i látku prevzal od gréckeho básnika Apollónia Ródskeho. Z Flaccovho diela sa dochovalo osem kníh, posledná nedokončená, čo by mohlo znamenať, že básnik zomrel pred dokončením svojho diela alebo že ho z neznámeho dôvodu nikdy nedokončil. Dej mytologickej skladby, ktorý zodpovedá asi trom štvrtinám obsahu Apolloniových Argonautík, je prerušený náhle na začiaku popisovaného úteku hrdinu Iásona a jeho lásky, princeznej Medeie, z Kolchidy, kam bol Iason vyslaný získať zlaté rúno. Zostáva otázkou, koľko kníh pôvodne Flaccus zamýšľala vytvoriť (ako jedna možnosť sa javí 12 kníh, podľa Homéra a jeho pokračovateľa Vergília).
Valerius Flaccus sa do veľkej miery pridržiava svojej gréckej predlohy. Rozpráva mýtus gréckeho hrdinu Iásona z Iolku, ktorý sa, aby dokázal svoj nárok na trón, vydáva na výpravu za zlatým rúnom do čiernomorskej Kolchidy. Na túto výpravu si priberá spoločníkov – ďalších známych hrdinov, ktorí podľa lode Argo, na ktorej sa budú plaviť do Čierneho mora, dostanú meno Argonauti (argonautai). Dôvody a priebeh plavby do Kolchidy sú obsahom prvých patich kníh Argonautík. Ďalšie tri sa zaoberajú úlohami, ktoré Iásonovi v Kolchide zadá kráľ Aietes, jeho dcérou Medeiou, ktorá sa do gréckeho mladíka zamiluje a svojimi kúzlami mu pomôže rúno získať a ich plánom na spoločný útek z Kolchidy.
Argonautica sú venované cisárovi Vespasiánovi pri príležitosti jeho výpravy do Británie. Prienik Argonautov do neznámeho Černomoria je tak prirovnaný k otvoreniu vzdialenejších morí, ktoré dosiahol Vespasián.
Vznik skladby možno datovať do obdobia krátko po roku 70, kedy došlo k dobytiu Jeruzalema Vespasianovým synom Titom. Zmienky o výbuchu Vezuvu (79) dokladajú, že Valerius Flaccus písal svoj epos dlho, možno až do svojej smrti.
Metrom epickej skladby Argonautica je hexameter.
Spolková cesta 1 (Rakúsko)

B1a

Ide o odbočku do centra mesta Sankt Pölten a na rýchlostnú cestu S33. Na tejto dvojkilometrovej odbočke z cesty B1 sa nachádza tunel Festspielhaus.
Raneferefova pyramída

Pyramída

Nedokončená pyramída stojí na umelej základovej plošine. Stavba bola podľa stavebných značiek zastavená v prvom alebo druhom roku vlády Raneferefa, pravdepodobne kvôli jeho smrti. Z rozostavanej pyramídy, ktorá v tom čase mala vybudovaný priestor pre subštruktúru a do výšky 7 metrov prvú vrstvu jadra, sa narýchlo urobila hrobka, podobná mastabe. Podzemnú časť tvorí klesajúca chodba, ktorá sa v určitom mieste odkláňa k juhovýchodu tak, ako je to pri niektorých ďalších pyramídach 5. dynastie. Chodba so vstupom zo severu ústi do predsiene a na západ pokračuje do pohrebnej komory. Jej východná časť leží v  zvislej osi pyramídy. Obe miestnosti boli vytvorené z jedného kusu jemného bieleho vápenca. Sedlový strop tvorila len jedna vrstva veľkých vápencových blokov, namiesto obvyklých troch. Steny miestností boli opracované nahrubo, bez akejkoľvek výzdoby. Je pravdepodobné, že podzemná časť pyramídy bola v momente faraónovho úmrtia zhruba dokončená. Už počas Novej ríše a v priebehu nasledujúcich období až do nedávna slúžila pyramída ako zdroj kameňa, hlavne jemného vápenca, pre vznikajúce blízke stavby, čo samozrejme spôsobilo rozsiahlu devastáciu jej štruktúr. V podzemných priestoroch sa našli ostatky hrobovej výbavy a zlomky kráľovej múmie. Na základe rozboru nájdených fragmentov možno určiť vek úmrtia panovníka, ktorý mal 20 až 23 rokov, keď zomrel. Našli sa zlomky sarkofágu z červenej žuly a alabastrových kanôp.

Pyramídový komplex

Jadro zádušného chrámu, ktoré je z bieleho vápenca, stojí na plošine na mieste pôvodne zamýšľaného plášťa pyramídy. Chrám sa za panovania Raneferefovych nástupcov (za Šepšeskareho, ktorý pravdepodobne veľmi krátko panoval po Raneferefovi, a za Niuserreho, ktorý dokončil ostatné práce na komplexe) niekoľkokrát rozširoval s použitím väčšinou nepálených tehál. Našiel sa priestor, kde boli uložené kultové lode, poškodené pri požiari. V priestoroch chrámu sa našiel aj chrámový archív, podobný archívu zo zádušného chrámu Neferirkareho pyramídy. Unikátne bola riešená južná časť chrámu, kde sa nachádzala zakrytá stĺpová sieň s dvadsiatimi drevnými šesťstvolovými lotosovými stĺpmi (4 × 5 stĺpov) a celkovou polychrómovou výzdobou. V jej okolí sa našli fragmenty sôch, medzi nimi aj sochy panovníka. Vedľa hypostylu, ktorý je mimochodom jedným z najstarších dochovaných egyptských hypostylov (stĺpových sieni), bol Dom noža – kultový bitúnok. Chrám a pyramída boli obohnané tehlovým múrom. Ďalšie prvky tradičného pyramídového komplexu 5. dynastie, akými bola vzostupná cesta a údolný chrám neboli postavené, vzhľadom na okolnosti vzniku a stavebnú situáciu pyramídy.

Výskum

Pyramídu veľmi zbežne skúmal Perring, Lepsius, de Morgan a Borchardt. Predpokladalo sa, že Nedokončená pyramída v Abúsíre bola predčasne opustená, nedostavaná a nikdy neslúžila ako hrobka. V roku 1974 sa jej pozostatkom začala systematicky venovať misia Československého, neskôr Českého egyptologického ústavu FF KU v Abúsíre, ktorá jej výskum na prelome tisícročia zavŕšila.
Feuilla

Poloha

Obec má rozlohu 24,12 km². Najvyšší bod je položený 709 m n. m. a najnižší bod 100 m n. m.

Obyvateľstvo

Počet obyvateľov obce je 100 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bornel

Poloha

Obec má rozlohu 12,48 km². Najvyšší bod je položený 162 m n. m. a najnižší bod 43 m n. m.

Obyvateľstvo

Počet obyvateľov obce je 3 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Régat

Poloha

Obec má rozlohu 2,16 km². Najvyšší bod je položený 524 m n. m. a najnižší bod 403 m n. m.

Obyvateľstvo

Počet obyvateľov obce je 79 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teória informácie

Teória informácie alebo teória informácií je veda o meraní, kódovaní, prenose, ukladania ale aj o následnom spracovaní a využívaní informácií. Pri teoretickom skúmaní využíva napr. teóriu pravdepodobnosti, lineárnu algebru alebo matematickú štatistiku.
Teóriu informácie založil C. E. Shannon v roku 1948 ako teóriu zaoberajúcu sa problémami uchovávania a prenosom informácií.  Zaoberá sa prenosom informácií z technického hľadiska, pomocou elektrotechniky a matematiky. Z tejto teórie vznikli pojmy ako informačná entropia a kapacita kanála.
Bod G

Bod G je erotogénna zóna vo vagíne, ktorej existencia zatiaľ nebola dostatočne vedecky preukázaná. U niektorých žien stimulácia tejto oblasti vedie k rýchlemu orgazmu.

História

Názov G bod, celým názvom Gräfenbergov bod, je pomenovaný po nemeckom lekárovi austrálskeho pôvodu Ernstovi Gräfenbergovi, ktorý v roku 1950 publikoval objav, že existuje oblasť v ženskej vagíne, ktorá hrá dôležitú úlohu v ženskej sexualite.

Umiestnenie

Bod G sa nachádza na vnútornej strane vagíny, niekoľko centimetrov za vaginálnym vchodom. Na povrchu je mierne zvrásnený. Táto časť je o niečo hrubšia ako okolitá oblasť a môže byť v tvare poloblúka. V dôsledku sexuálneho vzrušenia sa zväčšuje.
Noyers (Haute-Marne)

Poloha

Obec má rozlohu 7,29 km². Najvyšší bod je položený 474 m n. m. a najnižší bod 332 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Formentin

Poloha

Obec má rozlohu 5,93 km². Najvyšší bod je položený 154 m n. m. a najnižší bod 74 m n. m.

Obyvateľstvo

Počet obyvateľov obce je 217 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martina Lubyová

Životopis a kariéra

Je dcérou fyzika Štefana Lubyho, bývalého predsedu Slovenskej akadémie vied (1995–2009).
Magisterské štúdium biofyziky absolvovala v roku 1991 na vtedajšej Matematicko-fyzikálnej fakulte Univerzity Komenského. 
Titul doktora práv získala v roku 1999 na Právnickej fakulte Univerzity Komenského. Doktorát zo štatistiky získala v tom istom roku na Fakulte hospodárskej informatiky Ekonomickej univerzity v Bratislave. Druhý doktorát z ekonómie získala v roku 2002 na State University of New York a Centre for Graduate Education – Economics Institute v Prahe (Popritom pracovala ako Vedecko-výskumná pracovníčka, Prognostického ústavu SAV Bratislava, 1995 – 2000  a právna poradkyňa 1999 – 2000, Ministerstva financií SR) 
Od roku 2000 do roku 2010 pracovala pre Medzinárodnú organizácia práce (International Labour Organization - ILO) väčšinou s pôsobiskom v Moskve.
Od roku 2010 pracovala a od roku 2013 riadila Prognostický ústav Slovenskej akadémie vied. Ten bol spolu s Ústavom experimentálnej psychológie a Spoločenskovedným ústavom k 1. októbru 2015 začlenený do novovzniknutého Centra spoločenských a psychologických vied SAV. Vyučuje štatistiku a sociálnu štatistiku na Fakulte hospodárskej informatiky Ekonomickej univerzity v Bratislave. Od júna 2017 bola tiež členkou Predsedníctva SAV.

Ministerka školstva

Martina Lubyová bola 11. septembra 2017 predstavená ako nominantka SNS do funkcie ministerky školstva. Predseda strany Andrej Danko k menovaniu Lubyovej povedal: „Snažil som sa nájsť človeka, ktorý dokáže skĺbiť aj tretí sektor, aj názory opozície, aj tejto vládnej koalície, pretože beriem ministerstvo ako určitú zodpovednosť k ľudom a k tejto spoločnosti.“
Pri vymenovaní do úradu 13. septembra 2017 poznamenala, že chce pokračovať v reformnom programe Učiace sa Slovensko a v riešení eurofondov. 
Dňa 19. septembra 2017 zrušila kritizovanú výzvu na podporu dlhodobého výskumu a uviedla, že nová transparentná výzva bude vyhlásená v čo najkratšom čase.
V januári 2019 sa objavili nové pochybnosti o transparentnosti prerozdeľovania financií na vedu a výskum. Viaceré z firiem nikdy nepôsobili vo vede a výskume, neboli zapísané v registri partnerov verejného sektora alebo boli blízke SNS. Pri hodnotení projektov došlo najmenej v jednom z prípadov k neoprávnenému zasahovaniu do hodnotenia na ministerstve. Ministerka pre to odvolala generálneho riaditeľa sekcie vedy a techniky.
Kritizovaná bola aj zo strany učiteľov základných a stredných škôl za zásadné zmeny v zákone o pedagogických zamestnancoch, ktoré Ministerstvo školstva nepredložilo na medzirezortné pripomienkové konanie.
Lemmecourt

Poloha

Obec má rozlohu 1,78 km². Najvyšší bod je položený 442 m n. m. a najnižší bod 347 m n. m.

Obyvateľstvo

Počet obyvateľov obce je 28 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villon (Yonne)

Poloha

Obec má rozlohu 9,42 km². Najvyšší bod je položený 352 m n. m. a najnižší bod 190 m n. m.

Obyvateľstvo

Počet obyvateľov obce je 97 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Septème

Poloha

Obec má rozlohu 21,55 km². Najvyšší bod je položený 386 m n. m. a najnižší bod 188 m n. m.

Obyvateľstvo

Počet obyvateľov obce je 1 746 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuissy-et-Geny

Poloha

Obec má rozlohu 4,97 km². Najvyšší bod je položený 191 m n. m. a najnižší bod 45 m n. m.

Obyvateľstvo

Počet obyvateľov obce je 68 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loreux

Poloha

Obec má rozlohu 29,95 km². Najvyšší bod je položený 124 m n. m. a najnižší bod 88 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Destalinizácia

Destalinizácia je proces zrušenia kultu osobnosti Josifa Vissarionoviča Stalina, ktorý mal hlboký historický význam v druhej polovici 50. rokov 20. storočia predovšetkým ako proces likvidácie najnegatívnejších stránok totalitárneho režimu v Sovietskom zväze. Po nájdení tajných a sfalšovaných dokumentov NKVD a závetu Vladimíra Iľjiča Lenina o J. V. Stalinovi, vyšli najavo procesy proti trockistom a iným nepriateľom režimu Sovietskeho zväzu. Na ich základe sa už v rokoch 1935 – 1937 začali represálie voči „čestným komunistom“. Z nájdených dokumentov vyplynulo, že vinu za ich prenasledovanie dávali J. V. Stalinovi, N. I. Ježovovi a L. P. Berijovi.
Prívržencov stalinizmu sovietska moc zlikvidovala (prípad v Tbilisi), alebo posadila do žalára (študentská demonštrácia v Moskve).
Għar Dalam

Jaskyňa Għar Dalam (zjednodušene písané tiež ako Ghar Dalam, slovensky „Jaskyňa temna“), je jaskyňa (a súčasne i múzeum) na juhovýchodnom pobreží ostrova Malta neďaleko sídliska Birzebbugia. Je známa ako nálezisko prehistorických zvieracích kostier a keramiky prvých obyvateľov ostrova. Nález keramických úlomkov na tomto mieste dal tiež meno celej historickej perióde Ghar Dalam, ktorá trvala približne od roku 5200/5000 pred Kr. do 4500 pred Kr. Niektoré pramene považujú túto keramiku za vôbec najstaršiu keramiku v pobrežných oblastiach Stredozemného mora.
Jaskyňa, ktorá bola preskúmaná už koncom 19. storočia, je hlboká asi 144 metrov (podľa niektorých prameňov i hlbšie) a obsahuje niekoľko vrstiev usadenín s nálezmi. V najstarších vrstvách boli nájdené kosti dávno vyhynutých druhov ako trpasličí slon, hroch a iných, o veku ktorých existujú rôzne, čiastočne si odporujúce údaje (vek je odhadovaný na 180 000 až 500 000 rokov). Ďalšie vrstvy obsahujú pozostatky zvierat ako jeleň a medveď, ktorých vek sa odhaduje približne na 18 000 rokov. Najmladšia vrstva obsahuje vôbec prvé dôkazy o ľudských sídliskách na ostrove z doby približne 5000 pred Kr. (keramika a ďalšie predmety).
Systematicky a vedecky bola jaskyňa po prvýkrát preskúmaná v roku 1885, sprístupnená verejnosti bola však až v roku 1933; počas druhej svetovej vojny bola používaná ako protiletecký kryt. Roku 1980 došlo k nenapraviteľnej strate, keď zo susediaceho múzea boli odcudzené rôzne predmety zbierky, mimo iného i štyri kly trpasličieho slona a detská lebka z neolitu.
Pommier-de-Beaurepaire

Poloha

Obec má rozlohu 19,16 km². Najvyšší bod je položený 507 m n. m. a najnižší bod 274 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Garrigues (Tarn)

Poloha

Garrigues má rozlohu 10,51 km². Najvyšší bod je položený 244 m n. m. a najnižší bod 148 m n. m.

Obyvateľstvo

Garrigues má 291 obyvateľov (2009).
Graf vývoja obyvateľstva:
Zdroje: INSEE
Domeyrat

Poloha

Obec má rozlohu 9,57 km². Najvyšší bod je položený 752 m n. m. a najnižší bod 472 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prieskum platov

Prieskum platov – nástroj určený špecialistom pre odmeňovanie alebo manažérom, pomocou ktorého je snaha stanoviť spravodlivú a konkurencieschopnú mzdu zamestnancov spoločnosti. Výstupom je údaj o priemernej alebo mediánovej mzde na pozícii, často s prihliadnutím na región, odvetvie, veľkosť spoločnosti a pod.. Vstupné dáta sa zbierajú priamo od zamestnávateľov alebo zamestnancov.

Prieskumy platov založené na dátach od spoločnosti

Ide o tradičný prístup, kedy poradenské spoločnosti získavajú vstupné dáta pre prieskum zo strany konkrétnych firiem. Spoločnostiam je doručený rozsiahly dotazník, ktorý zhromažďuje informácie o firme a jej zamestnancoch.

Prieskumy platov založené na dátach od zamestnancov

Ak sa hovorí o zbere dát od zamestnancov, myslí sa tým hlavne internetový zber údajov. Pred rokmi sa etablovali v USA a v Západnej Európe, svoje miesto si dnes hľadajú v Strednej a Východnej Európe či v Ázii a na Blízkom Východe.

Aké dáta má prieskum platov obsahovať

Pre určenie správnej výšky platu sa nestačí orientovať len na základe všeobecných údajov na úrovni kraja či odvetvia vydávaných štatistickými úradmi krajiny. Prieskum platov sa má týkať konkrétnej pozície, ktorá je čo najlepšie definovaná.
Pri diskusiách o plate sa často komunikuje priemerná hodnota. Pritom platí, že 60-63% zamestnancov nedosahuje na priemerný plat. Je preto potrebné pracovať s inými ukazovateľmi, ktoré reprezentatívnejšie popisujú plat na pozícii. V praxi firmy pracujú s tzv. percentilmi, z ktorých najpoužívanejšími sú prvý a deviaty decil, prvý a tretí kvartil a medián. 
Taktiež je dobré preveriť, čo pod pojmom „plat“ prieskum myslí. Jedná sa o hrubé alebo čisté platy? Zahŕňa uvedená hodnota aj odmeny, variabilnú zložku a iné bonusy alebo sa jedná len o základný plat? Súčasťou odmeňovania je aj poskytovanie nefinančných benefitov. Ak firma uplatňuje takúto politiku odmeňovania, mala by vyhľadať prieskumy platov, ktoré nefinančné benefity analyzujú.
Dôveryhodné sú prieskumy, ktoré otvorene hovoria o veľkosti vzorky, z ktorých sú výstupy vypočítané.
Savigné-l’Évêque

Poloha

Obec má rozlohu 28,48 km². Najvyšší bod je položený 126 m n. m. a najnižší bod 53 m n. m.

Obyvateľstvo

Počet obyvateľov obce je 4 059 (2009).
Nasledujúci graf zobrazuje vývoj počtu obyvateľov v obci.
Zdroje: INSEE